Καθορισμός εφαρμοστέου δικαίου σε διαφορές που σχετίζονται με τη μεταφορά της έδρας νομικού προσώπου
Creators: name: Ελευθεριάδου, Βαρβάρα Επαμεινώνδα
Publisher: name: Aristotle University of Thessaloniki
Year: 2022
Subjects: Ιδιωτικό Διεθνές Δίκαιο
Μεταφορά της έδρας νομικού προσώπου
Εφαρμοστέο δίκαιο
International Private Law
transfer of head office of a legal entity
applicable law

description: Σκοπός της παρούσας διπλωματικής εργασίας ήτα η μελέτη των νομικών ζητημάτων που ανακύπτουν κατά τον καθορισμό του εφαρμοστέου δικαίου σε διαφορές που σχετίζονται με τη μεταφορά της έδρας νομικού προσώπου. Στο πρώτο μέρος της εργασίας αναλύθηκε η έννοια της έδρας, καθώς και οι κύριες θεωρίες ως προς το εφαρμοστέο δίκαιο στις έννομες σχέσεις που διέπουν τα νομικά πρόσωπα. Ακόμη, παρατέθηκαν οι διαφορετικές απόψεις που έχουν διαμορφωθεί όσον αφορά τη μεταφορά της έδρας ενός νομικού προσώπου. Το μέρος αυτό ολοκληρώθηκε με την ανάλυση ειδικών περιπτώσεων, όπως η μεταφορά της έδρας Ευρωπαϊκής Εταιρίας και η μεταφορά της έδρας νομικού προσώπου σε σχέση με τη διαδικασία της πτώχευσης. Στο δεύτερο μέρος της εργασίας αναλύθηκε η αρχή της ελευθερίας της εγκατάστασης ως βάση της μεταφοράς της έδρας των νομικών προσώπων σε κοινοτικό επίπεδο. Σε αυτό το πλαίσιο, μελετήθηκε η έννοια της εγκατάστασης, ενώ αξιολογήθηκε η εξέλιξη της νομολογίας του Δικαστηρίου της Ευρωπαϊκής Ένωσης(ΔΕΕ) μέσα από τις κυριότερες αποφάσεις που σχετίζονται με το εν λόγω ζήτημα. Τέλος, στο τρίτο μέρος αναπτύχθηκε το νομοθετικό πλαίσιο σχετικά με το κύριο θέμα της εργασίας σε εθνικό επίπεδο. Για το σκοπό αυτό, μελετήθηκε η έννοια της έδρας υπό το πρίσμα του εθνικού δικαίου, με την εξέταση της κρατούσας θέσης που έχει υιοθετήσει η ελληνική έννομη τάξη, των βασικών εξαιρέσεών της, με την Ελλάδα ως κράτος υποδοχής και αντίστοιχα κράτος προέλευσης. Το εν λόγω μέρος ολοκληρώθηκε με την παράθεση σχετικής νομολογίας των ελληνικών δικαστηρίων και των κύριων συμπερασμάτων και προβληματισμών που ανέκυψαν από την ανάλυση των ανωτέρω θεμάτων
description: The purpose of this thesis was to study the legal issues which arise when determining the applicable law in disputes related to the transfer of the head office of a legal entity. In the first part of the thesis, the term of the head office was analyzed, as well as the main theories, in terms of the applicable law in the legal relations of legal entities. Also, the different opinions which have been formed regarding the transfer of the head office of a legal entity form one state to another were analysed. This part concluded with the analysis of special cases, such as the transfer of the head office of a European Company and the transfer of the head office of a legal entity in relation to the bankruptcy process. In the second part of the thesis, the principle of freedom of establishment was analysed. In this context, the term of establishment was studied, while the evolution of the jurisdiction of the Court of Justice of the European Union (CJEU) regarding this issue was evaluated through the main decisions related to the main topic. Finally, in the third part, the legislative framework of the transfer of the head office of a legal entity on national level was developed. For this purpose, the term of seat was studied in the light of national law, by examining the holding position adopted by the Greek legal order, its main exceptions, and the cases in which Greece is the host state and respectively the state of origin of the legal entity in question. This part concluded with the study of relevant jurisdiction of the Greek courts and the main conclusions and concerns arising from the analysis of the above issues